《谢吴雪峰协戎朝祥赠千里镜》
清代·周凯

将军海上建旌旄，曾破孙恩十万艘。虎帐一樽谈夏口，鲸波千里察秋毫。

人来蓬岛重携手，匣赠奇珍肯解绦。且喜寰瀛清似镜，摩挲佩比吕虔刀。

作者简介：浙江富阳人，字仲礼，号云皋。嘉庆十六年进士。官至河南按察使。善诗画，尤工山水。未第时，每阴雨辄入山观烟云出没，以资画趣。有《内自讼斋杂刻》等。